साक्षी का ट्वीट: मेडललाकर मैंने वादा पूरा किया, सरकार कब करेगी
रियोआेलिंपिक के करीब छह माह बाद रेसलर साक्षी मलिक ने ट्वीट किया है। लिखा- ‘मेडल का वादा मैंने पूरा किया, हरियाणा सरकार अपना वादा कब पूरा करेगी?’ सरकारी घोषणाएं पूरी होने को लेकर साक्षी का यह ट्वीट खूब प्रचारित हुआ तो देर शाम खेल मंत्री अनिल विज का बयान भी गया।
विज ने कहा, ‘साक्षी मलिक जिस दिन मेडल जीतकर आई थी, 2.5 करोड़ का चेक सीएम ने उसी दिन दे दिया। उन्होंने एमडीयू में नौकरी की मांग की थी, हालांकि वहां पर इसके मुताबिक पोस्ट नहीं थी, लेकिन वह पोस्ट सृजित करने की सभी मंजूरियां देकर हमने एमडीयू प्रबंधन को पत्र लिख दिया है। एमडीयू इसके सर्विस रूल तैयार करके नौकरी देगी। साक्षी ने सर छोटूराम खेल स्टेडियम के रेसलिंग हॉल को ठीक करवाकर एसी लगवाने की मांग की थी। उसके लिए भी हमने 80 लाख मंजूर कर भेज दिए हैं।’ शेष| पेज 5 पर
कुश्तीमें कांस्य पदक विजेता साक्षी इन दिनों लखनऊ में कैंप में हिस्सा लेने गई हुई हैं। रोहतक स्थित उनके घर पर परिजनों ने बताया कि हरियाणा सरकार ने साक्षी को एमडीयू में रेसलिंग डायरेक्टर, सर छोटूराम स्टेडियम में एयर कंडीशनर रेसलिंग हॉल बनाने और पुनर्निर्माण, कोच मनदीप और मां सुदेश मलिक को पदोन्नति और 500 गज का प्लाट देने का वादा किया हुआ है। उधर, साक्षी के गांव मोखरा में आयोजित सम्मान समारोह में शिक्षामंत्री रामबिलास शर्मा ने यहां पर स्टेडियम और स्कूल भवन बनवाने की घोषणा की थी। वहीं, जिला खेल अधिकारी निर्मला गुलिया ने बताया कि सरकार की तरफ से 75 लाख रुपए का चेक हमें प्राप्त हुआ है। सोमवार को पंचायतीराज के एक्सईएन से मिलकर कुश्ती हॉल के मेंटेनेंस का कार्य शुरू कराया जाएगा। रेसलिंग कोच मनदीप की पदोन्नति के संबंध में उन्होंने बताया कि विभागीय उच्चाधिकारियों को परफार्मेंस संबंधी सारी रिपोर्ट भेज दी गई है।
{खेल मंत्री का बयान- जिस दिन जीतकर आईं, उसी दिन 2.5 करोड़ का चेक दिया; एमडीयू में नौकरी, कुश्ती हाल में एसी के लिए 80 लाख मंजूर
अनिल विज
साक्षी मलिक
hin_Deva hin_Deva hin_Deva hin_Deva hin_Deva mar_Deva mar_Deva